Diari Oficial de la Generalitat Valenciana


Sumari del DOGV 6015, del 18-05-2009 (2009/5515)

DECRET 64/2009, de 15 de maig, del Consell, pel qual s'autoritza per a la concessió d'avals de la Generalitat a l'Ens Gestor de la Xarxa de Transport i Ports de la Generalitat.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6015

Data del DOGV
:   18-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5515


Data del document
:   15-05-2009

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Ens Gestor de la Xarxa de Transport i de Ports de la Generalitat
    * garantia
    * empresa pública

DECRET 64/2009, de 15 de maig, del Consell, pel qual s'autoritza per a la concessió d'avals de la Generalitat a l'Ens Gestor de la Xarxa de Transport i Ports de la Generalitat. [2009/5515]  
La Llei d'Hisenda Pública de la Generalitat autoritza el Consell per a la concessió d'avals dins de determinades condicions que s'hi fixen.   
Així mateix, la mencionada Llei d'Hisenda Pública de la Generalitat establix, en l'article 84, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, que la Tresoreria de la Generalitat podrà acordar la renúncia al benefici d'excussió establit en l'article 1830 del Codi Civil.  
D'altra banda, l'article 37.1 de la Llei 17/2008, de 29 de desembre, de Pressupostos de la Generalitat per a l'exercici 2009, establix que la Generalitat podrà prestar avals, durant el dit exercici, per a les operacions de crèdit que concerten les entitats o empreses públiques i institucions firals de la Comunitat Valenciana, fins a un límit de 885 milions d'euros. Els avals que s'autoritzen per mitjà del present decret estan dins del límit esmentat.  
El Decret 3/2007, de 14 de març, del president de la Generalitat, va assignar a la Conselleria d'Infraestructures i Transport la competència per a executar, a través de l'Ens Gestor de la Xarxa de Transport i Ports de la Generalitat (GTP), la realització de les actuacions necessàries per a executar les infraestructures de connexió de l'avinguda de França, prolongació del passeig de l'Albereda i port, així com la realització dels equipaments i instal·lacions complementàries per a realitzar, en este àmbit, el circuit urbà que acull la celebració a València del Gran Premi d'Europa de Fórmula U.  
D'altra banda, article 4 del Decret 15/2008, de 8 de febrer, del Consell, pel qual es regulen les condicions tècniques, jurídiques i administratives del Gran Premi d'Europa de Fórmula U a la ciutat de València, declara d'interés general la celebració del Gran Premi referit.  
D'acord amb això, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 15 de maig de 2009,  
DECRETE  
Article 1. Autorització per a la concessió  
S'autoritza el conseller d'Economia, Hisenda i Ocupació per a concedir a l'Ens Gestor de la Xarxa de Transport i Ports de la Generalitat un aval destinat a garantir operacions crèdit, per un import global de fins a 2.000.000 d'euros de principal, a fi de cobrir les necessitats de finançament de l'entitat mencionada en relació amb actuacions necessàries per al condicionament de la zona del circuit urbà que acull la celebració del Gran Premi d'Europa de Fórmula U.  
El termini de vigència de l'anterior autorització acabarà el 31 de març de 2010.  
Així mateix, se li autoritza per a atorgar avals destinats a garantir obligacions derivades de la utilització d'instruments financers de cobertura vinculats a l'operació de crèdit a què fa referència el paràgraf primer.  
Article 2. Renúncia al benefici d'excussió  
D'acord amb l'autorització establida en l'article 84.4 de la Llei d'Hisenda Pública de la Generalitat, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, en l'atorgament dels avals a què fa referència l'article anterior es renunciarà al benefici d'excussió recollit en l'article 1830 del Codi Civil.  
DISPOSICIÓ ADDICIONAL  
Única. Facultats d'aplicació i execució  
S'autoritza el conseller d'Economia, Hisenda i Ocupació perquè determine i aprove les altres condicions dels avals que s'han de prestar, com ara, entre altres, termini, extensió de la garantia, comissions i novació de qualsevol tipus, tant objectiva com subjectiva, en el marc del que establix el present decret, la Llei d'Hisenda Pública de la Generalitat i altra normativa d'aplicació.  
València, 15 de maig de 2009  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA